Saab 37 Viggen

Saab 37 Viggen er et svensk kampfly utviklet av Saab Aerospace. Prototypen fløy første gang i 1967, og de første produksjonsmodellene ble levert til avdelinger i 1971. Viggen har deltavinge og canardvinge, som sammen med et reverseringssystem for motorene bidrar til flyets STOL-egenskaper (Short Take-Off and Landing). Både start- og landingsstrekningen kan holdes under 500 meter. Historie Viggen skulle erstatte J 35 Draken i svensk tjeneste. En rekke forskjellige konfigurasjoner ble testet, blant annet med rakettmotor og vertikal start og landing. I 1962 ble det besluttet at man trengte 831 fly. Modell 37 fløy første gang 8. februar 1967, og allerede seks uker senere bestilte den svenske regjeringen 100 fly. Målet fra 1962 hadde blitt moderert. Den første, operative skvadronen ble etablert i 1972 ved Såtenäs med jagerbomber-varianten. Den første ordren på 100 fly besto av 83 av jagerbomberen AJ 37 og 17 av skoleflyet SK 37. Et år etter kom en ordre på nok 75 fly: 25 AJ 37, 1 SK 37, 27 SH 37 for maritim overvåkning og 22 SF 37 fotoovervåkningsfly. I 1974 kom en ordre på fem til av SF 37. I senere år ble det serieproduksjon to ganger til, og den siste Viggen ble levert av Saab 29. juni 1990. De siste av Flygvapnets Viggen ble pensjonert 26. juni 2007. Teknisk Viggen hadde en digital datamaskin utviklet fra tidligere «numeriske stridskalkulatorer» (svensk militærsjargong) i bruk i Lansen. Denne ble kalt CK 37 og var avansert for sin tid. De første fire versjonene av Viggen (AJ 37, SK 37, SH 37 og SF 37) hadde da et analogt elektronisk system med en digital datamaskin i sentrum. Dette systemet, sammen med en taktisk indikator, et system for å vise trusler på et instrument, ble senere utviklet til et kommando- og kontrollsystem som kunne koble sammen flere jagerfly og gi datakommunikasjon mellom jagerflyene og stridsledelsen på bakken. Dette var operativt i 1985, noe som var tidlig i forhold til andre lands ambisjoner om nettverksbasert forsvar. Flyet er også utstyrt med dopplerradar for navigasjon og automatisk landing. Dette siste systemet kalles TILS (Tactical Instrument Landing System). Motoren i Viggen er en videreutvikling av en sivil Pratt & Whitney JT8D. Varianter Svenske betegnelser med navnet i parentes. AJ 37 (Attackviggen) – 108 angrepsfly med jagerkapasitet. Udvendige 30 mm Oerlikon, luft-til-bakke missiler, raketter og bomber. Avløste A 32A Lansen. JA 37 (Jaktviggen) – 149 jagerfly med angrepskapasitet. Kraftigere RM8B-motor, Look-down/shoot-down-radar, indbygget maskinkanon, Rb 71 Skyflash. SF 37 (Spaning Foto) – 28 fotorekognoseringsfly. Syv kameraer, ingen radar. Avløste S 35E Draken. SH 37 (Havsövervakning) – 27 radarrekognoseringsfly. Videofilmede radarskjermen. Avløste S 32C Lansen. SK 37 (Skolviggen) – 17 to-seters treningsfly. Ingen plass til radaravionikk, høyere halefinne. Avløste Sk 35C Draken. AJS 37 – angrepsfly med jager- og rekognoseringskapasitet. Oppgraderinger av 115 eldre AJ 37, SF 37 og SH 37 med avionikk og Rb 74. JA 37D – jagerfly med angrepskapasitet. Oppgraderinger av eldre JA 37 med JAS 39-avionikk og Rb 99. SK 37E – fly til elektronisk krigføring. Ombygging av 10 eldre SK 37 til jamming. Avløste J 32E Lansen. Spesifikasjoner (JA 37 Viggen) Den svenske kulturkanonen I 2025 ble Saab 37 Viggen tatt opp i Sveriges kulturkanon i kategorien «Oppfinnelser». Referanser Kilder Militärteknisk Tidskrift: Aircraft 37 Viggen – 30 years of service Eksterne lenker (en) Saab 37 Viggen – kategori av bilder, video eller lyd på Commons Bildegalleri Arkivert 3. mars 2016 hos Wayback Machine. (engelsk)